ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1318/98 υποβολή: Josι Garcνa-Margallo y Marfil (PPE) προς την Επιτροπή (29 Απριλίου 1998)

Θέμα: Μετάβαση στο Ευρώ το 1999

Χάρις στη συμφωνία σταθερότητας και ανάπτυξης που ενέκρινε τον Ιούνιο του 1997 το Ευρωπαϊκό Συμβούλιο του Άμστερνταμ τα κράτη μέλη υποχρεούνται να θέτουν ως μεσοπρόθεσμο στόχο τους την «επίτευξη μιας σχεδόν ισοσκελισμένης ή πλεονασματικής δημοσιονομικής κατάστασης». Εάν συνεχίσουν τις δημοσιονομικές προσαρμογές τους κατά τα επόμενα έτη, τα κράτη μέλη θα διαθέτουν πλέον δημόσια οικονομικά που θα τους επιτρέπουν να αντιμετωπίζουν πολύ πιο εύκολα τις δημοσιονομικές συνέπειες ενδεχομένων αρνητικών εξελίξεων των οικονομικών τους.

Ποια όμως θα ήταν, κατά την Επιτροπή, η σημερινή κατάσταση στο Λουξεμβούργο εάν το προαναφερθέν σύμφωνο σταθερότητας είχε ισχύσει στην περίοδο 1992-1997;

Απάντηση του κ. de Silguy εξ ονόματος της Επιτροπής (2 Ιουνίου 1998)

Το σύμφωνο σταθερότητας και ανάπτυξης αποτελείται από ψήφισμα του Ευρωπαϊκού Συμβουλίου της 7ης Ιουνίου 1997 ((ΕΕ C 236 της 2.8.1997. )), τον κανονισμό του Συμβουλίου (ΕΚ) αριθ. 1466/97 της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών ((ΕΕ L 209 της 2.8.1997. )), και τον κανονισμό του Συμβουλίου (ΕΚ) αριθ. 1467 της 7ης Ιουλίου 1997 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (2). Στόχος του συμφώνου είναι η δημοσιονομική πειθαρχία στην οικονομική και νομισματική ένωση (ΟΝΕ) με την οποία θα δημιουργηθούν οι κατάλληλες προϋποθέσεις σταθερότητας για διαρκή ανάπτυξη. Παρέχει ένα ισχυρό σύστημα κινήτρων ώστε τα κράτη μέλη να μην έχουν υπερβολικό έλλειμμα ή να το διορθώνουν ταχύτατα αν παρουσιαστεί μια τέτοια κατάσταση.

Οι δημοσιονομικοί λογαριασμοί του Λουξεμβούργου ήταν συνεχώς πλεονασματικοί από την αρχή της εν λόγω δεκαετίας κυρίως λόγω της ισχυρής οικονομικής ανάπτυξης. Το Συμβούλιο δεν θεώρησε ποτέ ότι υπήρχε στο Λουξεμβούργο υπερβολικό έλλειμμα.
ΓΡΑΠΤΗ ΕΡΩΤΗΣΗ E-0725/98 υποβολή: Iρigo Mιndez de Vigo (PPE) προς την Επιτροπή (18 Μαρτίου 1998)

Θέμα: Πρόσβαση των ισπανών τεχνολόγων μηχανικών σε θέσεις κοινοτικών δημοσίων λειτουργών της ομάδας A/LA

Για ποιό λόγο η Επιτροπή πρόσθεσε στην ισπανική έκδοση της προκήρυξης του γενικού διαγωνισμού (COM/A/1047 (ΕΕ C 145 Α, της 13.05.1997) την απαίτηση για κατοχή «πανεπιστημιακού» τίτλου σπουδών και δεν έπραξε το ίδιο και στη γερμανική έκδοση της ίδιας προκήρυξης;

Για ποιό λόγο πρόσθεσε η Επιτροπή στην ισπανική έκδοση της προκήρυξης των γενικών διαγωνισμών COM/A/720 και COM/A/721 (EE C 52 Α, της 28.02.1991) την απαίτηση να κατέχουν οι υποψήφιοι έναν «ανώτερο» τίτλο σπουδών, ενώ δεν πρόβαλε την ίδια απαίτηση στις υπόλοιπες γλωσσικές εκδόσεις της προαναφερθείσας προκήρυξης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0673/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Δεδομένου ότι με τον τίτλο σπουδών του τεχνολόγου μηχανικού είναι δυνατόν να πραγματοποιήσει κανείς διδακτορικές σπουδές σε ορισμένα κράτη μέλη, θα μπορούσε να εξηγήσει η Επιτροπή γιατί υποστηρίζει ότι οι τεχνολόγοι μηχανικοί δεν μπορούν να έχουν πρόσβαση σε διδακτορικές σπουδές;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0767/98 υποβολή: Mark Watts (PSE) προς την Επιτροπή (18 Μαρτίου 1998)

Θέμα: Οροθέτηση της Κοιλάδας Javari στη Βραζιλία

Η Κοιλάδα Javari είναι μία από τις μεγαλύτερες περιοχές αυτοχθόνων πληθυσμών στη Βραζιλία, στα σύνορα με το Περού. Καλύπτει έκταση άνω των οκτώ εκατομμυρίων εκταρίων και εκεί κατοικούν έξι αυτόχθονες πληθυσμοί κατά φυλές, περιλαμβάνει δε τη μεγαλύτερη ομάδα ανθρώπων που δεν έχουν έλθει σε επαφή με τον σημερινό πολιτισμό στην περιοχή του Αμαζονίου. Η γη αυτών των λαών υφίσταται έντονες πιέσεις από επιχειρήσεις ξυλείας και λαθρεμπόρους ναρκωτικών και ιδίως οι πληθυσμοί που δεν είναι σε επαφή με τον πολιτισμό είναι ευάλωτοι στις ασθένειες και τη βία, των οποίων φορείς είναι οι ξένοι.

Για να επιζήσουν οι απομονωμένοι λαοί της Κοιλάδας Javari η περιοχή πρέπει να οροθετηθεί. Η Ευρώπη έχει παραχωρήσει πόρους για την οροθέτηση της Κοιλάδας Javari ως προτεραιότητα, αλλά η βραζιλιανή κυβέρνηση δεν δείχνει διταθειμένη να προβεί στην εν λόγω οροθέτηση, για την οποία η ανάγκη είναι επιτακτική.

Προτίθεται η Επιτροπή να εξηγήσει πώς έχει η κατάσταση επί του παρόντος και να δηλώσει πότε θα γίνει η οροθέτηση;

Απάντηση του κ. Μarin, εξ ονόματος της Επιτροπής (14 Απριλίου 1998)

Το νομικό καθεστώς των εδαφών των αυτόχθονων Ινδιάνων στην περιοχή Javari βασίζεται στο διάταγμα 1849/Ε της 8ης Απριλίου 1985 που απαγορεύει τη διείσδυση στο εσωτερικό αυτής της εδαφικής περιοχής. Το διάταγμα το οποίο πρόκειται να καθορίσει τα οριστικά όρια των εδαφών των αυτόχθονων Ινδιάνων αναμένεται να εκδοθεί εντός του 1998, γεγονός που θα επιτρέψει την έναρξη των εργασιών οροθέτησης. Η οροθέτηση αυτή των εδαφών των αυτόχθονων Ινδιάνων στην περιοχή Javari έχει ήδη προγραμματισθεί και θεωρείται πρωταρχικής σημασίας από την κυβέρνηση της Βραζιλίας στο πλαίσιο του ΠΠG7 (Προγράμματος πιλότου της ομάδας των 7) με τη χρηματοδοτική στήριξη της Γερμανίας.

Το σχέδιο που εξετάζεται επί του παρόντος από την Ευρωπαϊκή Επιτροπή συνιστά σχέδιο προστασίας των εδαφών των αυτόχθονων Ινδιάνων της περιοχής Javari από περιβαλλοντικής και εθνολογικής απόψεως, το οποίο θέτει σε εφαρμογή ολοκληρωμένη στρατηγική προστασίας των εδαφών των Ινδιάνων όσον αφορά τόσο τους πληθυσμούς των Ινδιάνων που κατοικούν σε αυτή την περιοχή όσο και τους δασικούς πόρους: παρακολούθηση της δυναμικής της κατοχής των εδαφών από τους απομονωμένους Ινδιάνους, δράσεις εποπτείας, υγειονομικός έλεγχος, ενίσχυση των ικανοτήτων των κοινοτήτων των Ινδιάνων οι οποίες έχουν κληθεί να αναλάβουν τη διαχείριση των εδαφών των Ινδιάνων, και ευαισθητοποίηση των μη Ινδιάνων κατοίκων όσον αφορά την προστασία των εδαφών των αυτόχθονων Ινδιάνων.

Το παρόν σχέδιο δεν έχει ως στόχο την υλοποίηση της οροθέτησης αλλά στη διευκόλυνσή της, παρέχοντας όλες τις αναγκαίες πληροφορίες, ειδικότερα, όσον αφορά τις ζώνες στις οποίες θα ήταν δυνατόν να βρίσκονται απομονωμένοι Ινδιάνοι.
ΓΡΑΠΤΗ ΕΡΩΤΗΣΗ E-1620/98 υποβολή: Glyn Ford (PSE) προς την Επιτροπή (27 Μαΐου 1998)

Θέμα: Κατ' οίκον εργαζόμενοι στην Ευρώπη

Στην Οδηγία σχετικά με τον Χρόνο Εργασίας αναφέρεται σαφώς ότι το πεδίο εφαρμογής της καλύπτει όλες τις κατηγορίες εργομένων, συμπεριλαμβανομένων και των κατ' οίκον εργαζομένων. Σε τί ενέργειες θα προβεί η Επιτροπή προκειμένου να ελέγξει και να ενισχύσει το παραπάνω;

Απάντηση του κ.Flynn εξ ονόματος της Επιτροπής (19 Ιουνίου 1998)

Είναι υποχρέωση των κρατών μελών να εξασφαλίσουν ότι η νομοθεσία τους είναι σύμφωνη προς τις διατάξεις του κοινοτικού δικαίου εν γένει. Εάν η οδηγία του Συμβουλίου 93/104/ΕΚ της 23ης Νοεμβρίου 1993 σχετικά με ορισμένες πλευρές της οργάνωσης του χρόνου εργασίας, η λεγόμενη οδηγία σχετικά με τον χρόνο εργασίας ((EE L 307, 13.12.1993 )), εφαρμόζεται σωστά, εναπόκειται στις εθνικές αρχές να ελέγχουν και να ενισχύουν τα εθνικά μέτρα για την εφαρμογή της οδηγίας.

Η Επιτροπή σήμερα διεξάγει εξονυχιστικό έλεγχο των εθνικών μέτρων, για να παρουσιάσει έκθεση σχετικά με την εφαρμογή της εν λόγω οδηγίας.
ΓΡΑΠΤΗ ΕΡΩΤΗΣΗ E-0930/98 υποβολή: Concepciσ Ferrer (PPE) προς την Επιτροπή (26 Μαρτίου 1998)

Θέμα: Πληρωμές των δράσεων υπέρ των Μικρών και Μεσαίων Επιχειρήσεων

Λαμβάνοντας υπόψη ότι, στο τέλος του 1997, από τα 910 εκατ. Ecu της κοινοτικής πρωτοβουλίας υπέρ των ΜΜΕ, είχε πραγματοποιηθεί η πληρωμή μόνον 140 εκατ. Ecu,

θα μπορούσε η Επιτροπή να αναφέρει εάν τα στοιχεία αυτά ανταποκρίνονται στην πραγματικότητα; Θα μπορούσε η Επιτροπή να εξηγήσει τους λόγους μιας τόσο μεγάλης απόστασης μεταξύ της ανάληψης υποχρεώσεων και της πληρωμής;

Ποιά μέτρα πρόκειται να λάβει η Επιτροπή για τη διόρθωση της ανισορροπίας μεταξύ αναλήψεων υποχρεώσεων και πληρωμών όσον αφορά τις κοινοτικές δράσεις υπέρ των ΜΜΕ; Θα μπορούσε η Επιτροπή να μας ενημερώσει όσον αφορά τα καταβληθέντα ποσά ανά κράτος μέλος και για κάθε μία από τις δράσεις που έχουν ως αντικείμενο τις ΜΜΕ;

Απάντηση της κας Wulf-Mathies εξ ονόματος της Επιτροπής (29 Απριλίου 1998)

Ο πίνακας που απεστάλη απευθείας προς τον Αξιότιμο Βουλευτή και την Γραμματεία του Κοινοβουλίου καθορίζει το επίπεδο των αναλήψεων υποχρεώσεων και πληρωμών μέχρι τον Φεβρουάριο του 1998 για τα προγράμματα που εγκρίθηκαν στο πλαίσιο της κοινοτικής πρωτοβουλίας για τις μικρομεσαίες επιχειρήσεις (ΜΜΕ). Η συνολική ευρωπαϊκή συγχρηματοδότηση που χορηγήθηκε στα διάφορα προγράμματα ανέρχεται σε 1.060 εκατ. ECU, από τα οποία έχουν αναληφθεί ήδη υποχρεώσεις για 545 εκατ. ECU και έχουν ήδη καταβληθεί 303 εκατ. ECU.

Οι διαφορές μεταξύ των ποσών αυτών προκύπτουν από ορισμένους παράγοντες. Αυτή είναι η πρώτη περίοδος προγραμματισμού για την πρωτοβουλία αυτή και το γεγονός αυτό δημιούργησε πολλές σημαντικές καθυστερήσεις στην κατάρτιση και στην έγκριση των προγραμμάτων έτσι ώστε ορισμένα προγράμματα να εγκριθούν καθυστερημένα το 1997. Οι καθυστερήσεις των εγκρίσεων οδήγησαν επίσης σε καθυστερήσεις εφαρμογής και στην ανάγκη δημιουργίας νέων εταιρικών σχέσεων. Εντούτοις, είναι κανονικό, κατά τη διάρκεια εφαρμογής των προγραμμάτων των διαρθρωτικών ταμείων, οι πληρωμές να είναι μικρότερες από τις αναλήψεις υποχρεώσεων. Οι πληρωμές συνεχίζουν επί δύο ή τρία έτη μετά την τελική ημερομηνία της ανάληψης υποχρεώσεων.

Ανάλογα με την περίπτωση, η Επιτροπή ενθαρρύνει τα κράτη μέλη, παρακολουθώντας τις συνεδριάσεις των επιτροπών να επιταχύνουν την εκτέλεση των πρωτοβουλιών. Η Επιτροπή διευκολύνει επίσης την εφαρμογή μίας σειράς ανταλλαγής σχεδίων εμπειρίας που θα αρχίσουν στο τέλος του έτους αυτού στο πλαίσιο της πρωτοβουλίας. Τα σχέδια αυτά θα ενεργήσουν ως καταλύτης για την ενθάρρυνση της αύξησης της ποιότητας των ενεργειών.
ΓΡΑΠΤΗ ΕΡΩΤΗΣΗ E-1129/98 υποβολή: Κωνσταντίνος Χατζηδάκης (PPE) προς την Επιτροπή (8 Απριλίου 1998)

Θέμα: Εμπόδια από τις ελληνικές τελωνειακές αρχές στη διαμετακόμιση εμπορευμάτων στα ελληνικά λιμάνια

Σύμφωνα με πληροφορίες που έχω στη διάθεσή μου, οι ελληνικές τελωνειακές αρχές αρνούνται παρανόμως σε ναυτιλιακές εταιρίες που διατηρούν τακτικές γραμμές μεταξύ κοινοτικών λιμένων να προβαίνουν σε εκτελωνισμό των φορτω-εκφορτωνομένων εμπορευμάτων στους ελληνικούς λιμένες Πειραιώς, Θεσσαλονίκης και Ηρακλείου κατά την απλουστευμένη διαδικασία κοινοτικής διαμετακόμισης του άρθρου 448 του τελωνειακού κώδικος της Ευρωπαϊκής Ένωσης (Κανονισμός ΕC 2454/93 ((EE L 253 της 11.10.1993, σελ. 1. )). Οι άνω τελωνειακές αρχές, με πρόσχημα τον χαρακτηρισμό όλων των λιμενικών ζωνών των άνω 3 λιμένων κατά 100% ως «ελευθέρων ζωνών», εξαναγκάζουν τους φορτωτές και τους παραλήπτες εμπορευμάτων μέσω των άνω 3 λιμένων να τηρούν 15 τον αριθμό τελωνειακές διαδικασίες που ισχύουν στην Ελλάδα για τις κατ' ευφημισμό «ελεύθερες ζώνες», πράγμα που συνεπάγεται αυξημένες δαπάνες και απώλεια χρόνου.

Μπορεί να με πληροφορήσει η Επιτροπή εάν γνωρίζει το θέμα και εάν ναι, τι μέτρα προτίθεται να λάβει για την άρση αυτού του άτοπου που εξυπηρετεί προφανώς συντεχνιακά συμφέροντα;

Απάντηση του κ. Monti εξ ονόματος της Επιτροπής (4 Ιουνίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-762/98 του κ. Jarzembowski ((ΕΕ C 323 της 21.10.1998, σελ. 68. )).
ΓΡΑΠΤΗ ΕΡΩΤΗΣΗ E-1570/98 υποβολή: Nel van Dijk (V) προς την Επιτροπή (20 Μαΐου 1998)

Θέμα: Ερωτήσεις στις οποίες δεν έχει δοθεί απάντηση

Έχει ήδη λήξει προ καιρού η προθεσμία που ορίζει ο κανονισμός του Ευρωπαϊκού Κοινοβουλίου όσον αφορά την απάντηση στις κατωτέρω ερωτήσεις. Η καθυστέρηση αυτή παρακωλύει το έργο μου ως εκπροσώπου του λαού, δεδομένου ότι αδυνατώ έτσι να ενεργήσω εγκαίρως σχετικά με θέματα που είναι επίκαιρα για τους πολίτες. Θα ήταν δυνατόν να λάβω το ταχύτερο δυνατόν απάντηση στις ερωτήσεις που έχω ήδη θέσει, σύμφωνα με το άρθρο 42 του κανονισμού, και οι οποίες αφορούν:

- ισότητα ευκαιριών στην Ενιαία Αγορά Ηλεκτρισμού και Φυσικού Αερίου (Ε-0341/98) 7

- υποκλοπή τηλεφωνικών συνδιαλέξεων εκ μέρους των Μ16 και «Echelon» (Ε-1039/98) (Ε-1040/98) 7

- οικονομική κατασκοπεία και κρατικές ενισχύσεις (Ε-1038/98) 7

- πιθανές παρανομίες κατά την εξαγωγή ολλανδικού βοείου κρέατος (Ρ-1084/98).

Απάντηση του κ. Santer εξ ονόματος της Επιτροπής (29 Μαΐου 1998)

Η Επιτροπή καταβάλλει κάθε προσπάθεια για να τηρεί τις προθεσμίες απάντησης 3 εβδομάδων (ερωτήσεις προτεραιότητας) και 6 εβδομάδων (λοιπές ερωτήσεις) που έχουν οριστεί μονομερώς από το Κοινοβούλιο στις διαδικασίες του. Αν δεν είναι εν γένει σε θέση να απαντά στις ερωτήσεις προτεραιότητας (που το 1997 συνιστούσαν το 13% των απαντήσεων) εντός της προθεσμίας των 3 εβδομάδων, απαντά κατά μέσο όρο στις λοιπές ερωτήσεις (87% των απαντήσεων το 1997) εντός προθεσμίας γύρω στις 6 εβδομάδες (μέσος όρος: 6 εβδομάδες και 1 ημέρα το 1997, 5 εβδομάδες και 6 ημέρες το 1996).

Όσον αφορά τις 5 ερωτήσεις στις οποίες αναφέρεται το αξιότιμο μέλος του Κοινοβουλίου, αυτές έλαβαν απάντηση στις 5 Μαΐου 1998 (ερώτηση Ε341/98), στις 15 Μαΐου 1998 (οι 3 επόμενες ερωτήσεις) και στις 8 Μαΐου 1998 (η ερώτηση προτεραιότητας). Συνεπώς, η Επιτροπή θα ήθελε να τονίσει ότι απάντησε σε τρεις από τις 5 ερωτήσεις εντός των προθεσμιών που το Κοινοβούλιο επιθυμεί να τηρούνται.
ΓΡΑΠΤΗ ΕΡΩΤΗΣΗ E-1295/98 υποβολή: James Nicholson (I-EDN) προς την Επιτροπή (29 Απριλίου 1998)

Θέμα: Δημοσίευση - Τί είναι ακριβώς η Ευρώπη;

Ευθύνεται η Επιτροπή για τη δημοσίευση. «Τ'ί είναι ακριβώς η Ευρώπη;» που χρησιμοποιήθηκε στα εκπαιδευτικά ιδρύματα για τα παιδιά από 11 έως 14 ετών; Εάν ναι, με βάση ποιά κριτήρια έγινε η κατανομή των θρησκευμάτων στα κράτη μέλη;

Απάντηση του κ. Oreja εξ ονόματος της Επιτροπής (15 Ιουνίου 1998)

Η δημοσίευση «Τι είναι ακριβώς η Ευρώπη;» εκπονήθηκε από την αντιπροσωπεία της Επιτροπής στο Ηνωμένο Βασίλειο. Προορίζεται για «Σχολικός οδηγός για την Ευρωπαϊκή Ένωση». Αποδείχθηκε ότι είναι μια ευρείας αποδοχής δημοσίευση και έχει μεγάλη ζήτηση από τους εκπαιδευτικούς. Έχει ήδη γίνει μία επανέκδοση και προγραμματίζεται και δεύτερη.

Το υλικό για τις θρησκευτικές πεποιθήσεις στα κράτη μέλη έχει ληφθεί από το έργο αναφοράς «Tο βιβλίο ευρωπαϊκών στοιχείων Guinness». Ήταν ένα από τα πολλά επεξηγηματικά στοιχεία που επιλέχθηκαν για να συνοδεύσουν το κείμενο της δημοσίευσης της Επιτροπής. Ωστόσο, για να μην υπάρχουν αμφιβολίες πάνω σε αυτό το θέμα, θα συμπεριληφθεί στην προσεχή επανέκδοση πλήρης πίνακας από το έργο αναφοράς.
ΓΡΑΠΤΗ ΕΡΩΤΗΣΗ E-0943/98 υποβολή: Allan Macartney (ARE) προς την Επιτροπή (30 Μαρτίου 1998)

Θέμα: Διάδοση εμπειριών μεταξύ των χρηματοδοτικών συμπράξεων

Μπορεί να αναφέρει η Επιτροπή ποια μέτρα λαμβάνονται για να εξασφαλισθεί ότι αυτοί που ασχολούνται με προγράμματα χρηματοδοτούμενα από τα διαρθρωτικά ταμεία ΕΤΠΑ, ΕΚΤ και ΕΓΤΠΕ θα διαδίδουν στις διάφορες συμπράξεις τα πορίσματα περί της βέλτιστης πρακτικής τα οποία βασίζονται στην πείρα που απέκτησαν από προηγούμενα προγράμματα στα διάφορα κράτη μέλη;

Απάντηση της κ. Wulf-Mathies εξ ονόματος της Επιτροπής (14 Μαΐου 1998)

Οι δικαιούχοι ενισχύσεων των Διαρθρωτικών Ταμείων στα κράτη μέλη δεν υποχρεούνται να διαδίδουν εμπειρίες σε άλλους δικαιούχους. Εντούτοις, για πολλούς από αυτούς η γνώση της βέλτιστης πρακτικής σε άλλα κράτη μέλη είναι ιδιαίτερα σημαντική. Η Επιτροπή ενθαρρύνει ανάλογη ανταλλαγή εμπειριών και εγγυάται ενημερωτικές δραστηριότητες ευρείας κλίμακας. Κάθε χρόνο, δημοσιεύονται έγγραφες και ηλεκτρονικές (στο Internet) εκθέσεις και αναλύσεις. Με πρωτοβουλία της Επιτροπής οργανώνονται πολυάριθμα σεμινάρια και συνέδρια, είτε για σχετικά ζητήματα (π.χ. ίσες ευκαιρίες, περιβάλλον, αξιολόγηση) ή μεταξύ όσων έχουν κοινά συμφέροντα (π.χ. περιοχές του Στόχου 1, κοινωνικοί εταίροι). Τελικά, με την υποστήριξη της Επιτροπής, τα κράτη μέλη και οι περιφέρειες χρησιμοποιούν τις ενισχύσεις τεχνικής βοήθειας, που απολαύουν τα διάφορα προγράμματα, για την ανταλλαγή εμπειριών με άλλους δικαιούχους ενισχύσεων των Διαρθρωτικών Ταμείων.
ΓΡΑΠΤΗ ΕΡΩΤΗΣΗ E-1573/98 υποβολή: Francisco Lucas Pires (PPE) και Carlos Costa Neves (PPE) προς το Συμβούλιο (25 Μαΐου 1998)

Θέμα: Συμφωνία στα πλαίσια του ΟΗΕ μεταξύ της αγγλικής προεδρίας και της Ινδονησίας για να αποτραπεί η καταδίκη της εν λόγω χώρας για παραβιάσεις των θεμελιωδών δικαιωμάτων στο Timor

Λαμβάνοντας υπόψη ότι οι εφημερίδες στις 23 Απριλίου 1998 δημοσίευσαν τη σύναψη μίας συμφωνίας μεταξύ της αγγλικής προεδρίας της Ευρωπαϊκής Ένωσης και της Ινδονησίας, στα πλαίσια των Ηνωμένων Εθνών στη Γενεύη, με σκοπό να αποτραπεί η έγκριση από την επιτροπή των δικαιωμάτων του ανθρώπου του ΟΗΕ μιας πρότασης ψηφίσματος υποστηριζόμενης από 34 χώρες στην οποία καταδικάζεται απερίφραστα η κυβέρνηση της Jacarta.

Θα μπορούσε άραγε να αναφέρει το Συμβούλιο ποίο είναι το περιεχόμενο της εν λόγω συμφωνίας, πώς αιτιολογείται και τί εγγυήσεις παρέχει, σε ποιό βαθμό η αποστασιοποίηση από την καταδίκη των ενεργειών της Ινδονησίας στο Timor συνάδει με τη δέσμευση που υπογραμμίσθηκε εκ νέου στο Άμστερνταμ, ότι δηλαδή ένας από τους στόχους της εξωτερικής πολιτικής της Ένωσης θα είναι και η προστασία των θεμελιωδών δικαιωμάτων;

Απάντηση (20 Ιουλίου 1998)

Κατά την 54η σύνοδο της Επιτροπής Ανθρώπινων Δικαιωμάτων των Ηνωμένων Εθνών (Γενεύη, 16 Μαρτίου - 26 Απριλίου 1998) επετεύχθη συμφωνία όσον αφορά δήλωση την οποία θα αναγνώσει ο Πρόεδρος της ΕΑΔ, Πρέσβης Selebi, σχετικά με την κατάσταση των ανθρώπινων δικαιωμάτων στο ΑνατολικόΤιμόρ. Η ΕΕ συνέβαλε άμεσα στην εκπόνηση αυτής της δήλωσης Προέδρου, η οποία αντικατοπτρίζει τη συναίνεση της ΕΑΔ.

Στη δήλωση του Προέδρου, η ΕΑΔ δηλώνει ότι εξακολουθεί να παρακολουθεί με βαθειά ανησυχία τις εκθέσεις σχετικά με παραβιάσεις των ανθρώπινων δικαιωμάτων στο ΑνατολικόΤιμόρ. Τόνισε ότι η κυβέρνηση της Ινδονησίας πρέπει να υλοποιήσει τις δεσμεύσεις που έχει αναλάβει για την προαγωγή των ανθρώπινων δικαιωμάτων στο ΑνατολικόΤιμόρ, καθώς και εκείνες που περιέχονται στις δηλώσεις του Προέδρου της ΕΑΔ επί του θέματος, συμπεριλαμβανομένων συγκεκριμένων ενεργειών προκειμένου να δικασθούν έγκαιρα και να αποφυλακισθούν οι κρατούμενοι ή καταδικασθέντες του Ανατολικού Τιμόρ και να τύχουν οι κρατούμενοι ανθρώπινης μεταχείρισης. Η ΕΑΔ επανέλαβε ότι πρέπει να παρασχεθούν περαιτέρω διευκρινίσεις σχετικά με τις περιστάσεις όσον αφορά το συμβάν του Dili το 1991.

Η ΕΑΔ σημείωσε τη συμφωνία μεταξύ της κυβέρνησης της Ινδονησίας και του Ύπατου Αρμοστή των Ηνωμένων Εθνών για τα ανθρώπινα δικαιώματα όσον αφορά την πρόσβαση του «programme officer» στο ΑνατολικόΤιμόρ στα πλαίσια της τεχνικής συνεργασίας. Η ΕΑΔ επίσης σημείωσε τη δέσμευση που ανέλαβε η κυβέρνηση της Ινδονησίας να εξακολουθήσει να παρέχει μεγαλύτερη πρόσβαση στα διεθνή μέσα μαζικής ενημέρωσης και στους διεθνείς ανθρωπιστικούς οργανισμούς στο ΑνατολικόΤιμόρ. Η ΕΑΔ επεκρότησε την απόφαση της κυβέρνησης της Ινδονησίας να καλέσει την Ομάδα Εργασίας των Ηνωμένων Εθνών για τις Αυθαίρετες Κρατήσεις να επισκεφθεί το Ανατολικό Τιμόρ πριν από την 55η σύνοδο της ΕΑΔ.